Collegium Russicum

Collegium Russicum (latin: Pontificium Collegium Russicum Sanctae Theresiae A Iesu Infante; russisk: Папская коллегия Ру́ссикум; engelsk: Pontifical Russian College of Saint Thérèse of the Child Jesus) er et katolsk kollegium i Roma viet til studiet av Rosslands kultur og spiritualitet. Det ligger nær Basilica di Santa Maria Maggiore, separert fra Det pavelige orientalske institutt av kirken Sant'Antonio Abate all'Esquilino, og kalles uformelt Russicum. Det ble grunnlagt 15. august 1929 av pave Pius XI, som var beveget av den store tilstrømning av flyktninger fra det bolsjevikiske Russland og av kristenforfølgelsene i landet. Pengene for kollegiets bygning og dens ombygning ble tatt fra en verdensomspennende innsamlingsaksjon i anledning helligkåringen av den hellige Thérèse de Lisieux. Russicum har også denne franske hellige som vernehelgen. Collegium Russicum ledes av jesuittordenen og utdanner katolske og ortodokse studenter. Tidligere studenter Walter Ciszek S.J. (1904-1984) — Amerikansk prest i Den russiske gresk-katolske kirke, satt i sovjetisk GULAG, forfatter av With God in Russia. Ján Kellner (1912-1941) — Slovakisk prest, misjonær til Sovjetunionen, henrettet i Kiev i 1941. Pietro Leoni (1909-1995) — Italiensk prest i Den russiske gresk-katolske kirke, overlevde GULAG-fangenskap, forfatter av Spio dei Vaticano. Theodore Romzha (1911-1947) — biskop for det rutensk gresk-katolske eparki Mukatsjevo, martyr under Joseph Stalin, saligkåret. Egon Sendler, S.J. (1923-2014) — Fransk prest. Rektorer 1. Vendelín Javorka, S.J. (1929-1936), slovak 2. Philippe de Régis, S.J. (1936-1942), fransk 3. Francisco Echarri, S.J. (1942-1946), spansk-basker, viserektor 4. Philippe de Régis, S.J. (1946-1948), fransk 5. Gustav Andrej Wetter, S.J. (1948-1955), østerriksk 6. Bohumíl-Feofil Horáček, S.J. (1955-1962), tsjekkisk 7. Josef Olšar, S.J. (1962-1967), tsjekkisk 8. Paul Mailleux, S.J. (1967-1978), belgisk 9. Gino-Kirill Piovesan, S.J. (1978-1985), italiensk 10. Josef Macha, S.J. (1985-1991), tysk 11. John Long, S.J. (1991-1996), amerikansk 12. Richard Čemus, S.J. (1996-2001), tsjekkisk 13. Alojzij Cvikl, S.J. (2001-2010), slovensk 14. Lionginas Virbalas, S.J. (2010-2013), litauisk 15. Anto Lozuk, S.J. (2013-2017), kroatisk 16. Peter Dufka, S.J. (2017-2019), slovakisk, viserektor 17. Tomás García-Huidobro Rivas, S.J. (2019-), chilensk Referanser Litteratur Russicum: Pioneers and Witnesses of the Struggle for Christian Unity in Eastern Europe (review) The Catholic Historical Review - Volume 93, Number 3, July 2007, pp. 694–696 Eksterne lenker The Russian College in Rome Saint Thérèse and the Russian College in Rome Greetings of Card. Tarcisio Bertone on the occasion of the Feast of Saint Thérèse of the Child Jesus at the Russicum Pontifical College (May 15, 2008) in Italian Document about missionaries to USSR during WWII educated in Collegium Russicum Momenti del rituale greco-bizantino al Pontificio Collegio Russicum